રિચા ચઢ્ઢા હવે પોતાની જાતને એક સશક્ત અભિનેત્રી તરીકે સાબિત કરી ચૂકી છે. થોડા સમયમાં તેની એક ફિલ્મની જાહેરાત થવાની છે, જેમાં તેનો રોલ સાવ અલગ હશે તેમ રિચાનું કહેવું છે. તે કહે છે, હાલમાં બાકી કાસ્ટિંગ માટેનું કામ ચાલી રહ્યું છે. જ્યાં સુધી એ તમામ કામ પૂરું નહીં થાય ત્યાં સુધી કોઇ જાહેરાત કરવામાં નહીં આવે. રિચાની પસંદગીની બોલિવૂડ નાયિકા પરવીન બાબી અને સ્મિતા પાટીલ છે. તેને પરવીન બાબી જેવા ગ્લેમરસ ભરેલા રોલ અને સ્મિતા પાટીલ જેવા અર્થપૂર્ણ રોલ કરવા છે. તે કહે છે કે હું સ્મિતાજી જેવા જબરદસ્ત રોલની તલાશમાં છું. મારે મહિલા પ્રધાન ફિલ્મો કરવી છે, પરંતુ જે ફિલ્મો મને ઓફર થશે તેના વિશે હું વિચારીશ જરૂર.